ಕಾಂಚನಾ-4ಗೆ ಪೂಜಾ ಹೆಗ್ಡೆ, ನೋರಾ ಫತೇಹಿ ಎಂಟ್ರಿ

ರಾಘವ್ ಲಾರೆನ್ಸ್ ನಟಿಸಿ, ನಿರ್ದೇಶನ ಮಾಡಿರುವ ಕಾಂಚನಾ ಸೀರಿಸ್‌ಗಳು ಸೂಪರ್ ಡೂಪರ್ ಹಿಟ್ ಆಗಿವೆ. ಇದೇ ಸಿನಿಮಾವನ್ನ ಬೇರೆ ಬೇರೆ ಭಾಷೆಯಲ್ಲೂ ರಿಮೇಕ್ ಕೂಡಾ ಮಾಡಲಾಗಿದೆ. ಈಗಾಗಲೇ ಮೂರು ಸೀರಿಸ್‌ಗಳಲ್ಲಿ ಕಮಾಲ್ ಮಾಡಿರುವ ಕಾಂಚನಾ ಪಾರ್ಟ್-4 ಸಿನಿಮಾ ಸದ್ಯದಲ್ಲೇ ಶೂಟಿಂಗ್ ಆರಂಭಿಸಲಿದೆ. ಈ ಸಿನಿಮಾದ ಪಾತ್ರವರ್ಗಗಳ ಆಯ್ಕೆ ಭರ್ಜರಿಯಾಗಿಯೇ ನಡೆದಿದೆ.

ಕಾಂಚನ ಪಾರ್ಟ್-4 ಚಿತ್ರಕ್ಕೆ ಬಾಲಿವುಡ್‌ನ ಹಾಟ್ ಬ್ಯೂಟಿ, ಪಡ್ಡೆ ಹುಡುಗರ ಪಾಲಿನ ಪಾರಿಜಾತ ನೋರಾ ಫತೇಹಿ ಎಂಟ್ರಿಕೊಟ್ಟಿದ್ದಾರೆ. ನೋರಾ ಸೊಂಟ ಬಳುಕಿಸುವ ಮೂಲಕ ಫೇಮಸ್ ಆಗಿದ್ದಾರೆ. ಈ ಬಾರಿ ಕಾಂಚನಾ ಸೀರಿಸ್‌ನಲ್ಲಿ ಒಂದು ವಿಭಿನ್ನ ಪಾತ್ರವನ್ನ ನಿಭಾಯಿಸಲಿದ್ದಾರಂತೆ. ಮತ್ತೊಂದು ವಿಶೇಷ ಪಾತ್ರದಲ್ಲಿ ಸೌತ್ ಬ್ಯೂಟಿ ಪೂಜಾ ಹೆಗ್ಡೆ ನಟಿಸಲಿದ್ದಾರಂತೆ.

ಈ ಬಗ್ಗೆ ರಾಘವೇಂದ್ರ ಪ್ರೊಡಕ್ಷನ್ ಕಂಪನಿ ಅಧಿಕೃತ ಮಾಹಿತಿಯನ್ನ ಹಂಚಿಕೊಂಡಿದೆ. ಸದ್ಯದಲ್ಲಿಯೇ ಸಿನಿಮಾ ಶೂಟಿಂಗ್ ಆರಂಭಿಸಲಿದೆ. ಮುಂದಿನ ದಿನಗಳಲ್ಲಿ ಈ ಸಿನಿಮಾ ಬಗ್ಗೆ ಇನ್ನಷ್ಟು ಮಾಹಿತಿ ಹಂಚಿಕೊಳ್ಳಲಿದೆ ಚಿತ್ರತಂಡ.